Šizofrenija

Šizofrenija ( + ) arba schizofrenija – endogeninė polimorfinė psichikos liga (arba psichikos ligų grupė) ir psichozė, pažeidžianti jausmus, mąstymą, suvokimą, valią ir emocijas. 

Šizofrenija sergantiems žmonėms būdingi esminiai mąstymo ir suvokimo sutrikimai bei neadekvatus arba sumažėjęs afektas. Dažniausi ligos simptomai yra klausos haliucinacijos, konfabuliacijos (žmogus neprisimena to, kas buvo, bet pasakoja apie nebūtus, dažnai fantastinius įvykius), paranoidiniai ar fantastiniai kliedesiai, mąstymo nenuoseklumas ir sutrikimai, keistas elgesys. Dėl simptomatikos įvairovės kilo diskusija, ar šizofrenija yra viena liga, ar diagnozė, apimanti kelis skirtingus sindromus. Žymus Šveicarijos psichiatras Oigenas Bloileris šiai ligai apibūdinti naudojo daugiskaitą: šizofrenijos.Bleuler, E. Dementia praecox oder Gruppe der Schizophrenien  // Handbuch der Psychiatrie. — Erstdruck. — Leipzig und Wien: F. Deuticke, 1911. 

Pasaulyje (ir Lietuvoje) serga apie 1 % žmonių. Dažniausiai suserga 15–25 metų žmonės, abiejų lyčių sergamumas maždaug vienodas.

 Šaltiniai 

Kategorija:Psichikos sutrikimai